ΚΑΝΟΝΙΣΜΟΣ (ΕΟΚ) αριθ. 2938/79 ΤΗΣ ΕΠΙΤΡΟΠΗΣ της 20ής Δεκεμβρίου 1979 περί λεπτομερειών εφαρμογής των κανονισμών (ΕΟΚ) αριθ. 723/78, (ΕΟΚ) αριθ. 1024/78, (ΕΟΚ) αριθ.1271/78, (ΕΟΚ) αριθ. 1993/78 και (ΕΟΚ) αριθ. 199/79 "περί διευρύνσεως της αγοράς του γάλακτος και των γαλακτοκομικών προϊόντων"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητος και μέτρων αποσκοπούντων στη διεύρυνση της αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1271/79(2), και ιδίως το άρθρο 4,

Εκτιμώντας:

ότι μέτρα, κατά την έννοια του άρθρου 4 του κανονισμού (ΕΟΚ) αριθ. 1079/77, ελήφθησαν από τους ακόλουθους κανονισμούς:

- κανονισμός (ΕΟΚ) αριθ. 723/78 της Επιτροπής της 10ης Απριλίου 1978 περί των ενεργειών προωθήσεως, διαφημίσεως και έρευνας της αγοράς εντός της Κοινότητος στον τομέα του γάλακτος και των γαλακτοκομικών προϊόντων(3), όπως τροποποιήθηκε τελευταία από τον κανονισμό (ΕΟΚ) αριθ. 1223/78(4),

- κανονισμός (ΕΟΚ) αριθ. 1024/78 της Επιτροπής της 19ης Μαΐου 1978 περί των μέτρων που αποσκοπούν στη διεύρυνση της αγοράς των κοινοτικών γαλακτοκομικών προϊόντων εκτός της Κοινότητος(5), όπως τροποποιήθηκε τελευταία από τον κανονισμό (ΕΟΚ) αριθ. 2234/78(6),

- κανονισμός (ΕΟΚ) αριθ. 1271/78 της Επιτροπής της 13ης Ιουνίου 1978 περί μέτρων αποσκοπούντων στη βελτίωση της ποιότητος του γάλακτος στην Κοινότητα(7), όπως τροποποιήθηκε τελευταία από τον κανονισμό (ΕΟΚ) αριθ. 2341/78(8),

- κανονισμός (ΕΟΚ) αριθ. 1993/78 της Επιτροπής της 18ης Αυγούστου 1978 περί μέτρων αποσκοπούντων στην αύξηση της χρησιμοποιήσεως και καταναλώσεως των κοινοτικής καταγωγής γαλακτοκομικών προϊόντων εκτός της Κοινότητος δια τεχνικής και/ή εμπορικής βοηθείας(9), όπως τροποποιήθηκε τελευταία από τον κανονισμό (ΕΟΚ) αριθ. 2342/78(10),

- κανονισμός (ΕΟΚ) αριθ. 199/79 της Επιτροπής της 1ης Φεβρουαρίου 1979 περί εξακολουθήσεως των ενεργειών προωθήσεως και διαφημίσεως που αναφέρονται στον κανονισμό (ΕΟΚ) αριθ. 723/78 στον τομέα του γάλακτος και των γαλακτοκομικών προϊόντων(11)-

ότι οι προαναφερθέντες κανονισμοί προκάλεσαν δυσκολίες ερμηνείας ως προς το αν πρέπει να λαμβάνονται υπόψη, για την κοινοτική συνεισφορά, μέτρα που απετέλεσαν αντικείμενο προτάσεων, τα οποία εισήχθησαν σύμφωνα με τις διατάξεις των κανονισμών αυτών και η εκτέλεση των οποίων άρχισε πριν από την τυπική σύναψη της συμβάσεως- ότι, για λόγους σαφηνείας, αποδεικνύεται αναγκαίο να προσδιορισθεί, για καθένα από τα εν λόγω μέτρα, η ημερομηνία από την οποία οι πραγματοποιηθείσες δαπάνες είναι επιλέξιμες για την κοινοτική συνεισφορά- ότι οι ημερομηνίες αυτές πρέπει να καθορισθούν κατά τέτοιο τρόπο ώστε να περιλαμβάνουν μόνο τις δαπάνες που κατέστη δυνατό να πραγματοποιηθούν εν όψει της κοινοτικής συνεισφοράς-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο Μόνο Για την κοινοτική συνεισφορά είναι επιλέξιμα τα μέτρα που αποτελούν αντικείμενο συμβάσεως και εκτελούνται από τις ακόλουθες ημερομηνίες:

α) όσον αφορά τις ενέργειες προωθήσεως και διαφημίσεως που αναφέρονται στον κανονισμό (ΕΟΚ) αριθ. 723/78 από την 1η Ιανουαρίου 1978-

β) όσον αφορά τις εργασίες ερεύνης που αναφέρονται στον κανονισμό (ΕΟΚ) αριθ. 723/78 και τα μέτρα που αναφέρονται στους κανονισμούς (ΕΟΚ) αριθ. 1024/78, (ΕΟΚ) αριθ. 1271/78 και ΕΟΚ) αριθ. 1993/78, από την ημέρα δημοσιεύσεως του σχετικού κανονισμού στην Επίσημη Εφημερίδα των Ευρωπαϊκών Κοινοτήτων-

γ) όσον αφορά τις ενέργειες προωθήσεως και διαφημίσεως που αναφέρονται στον κανονισμό (ΕΟΚ) αριθ. 199/79, από την 1η Ιανουαρίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 20 Δεκεμβρίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 131 της 26.5.1977, σ. 6.

(2) ΕΕ αριθ. N 161 της 29.6.1979, σ. 11.

(3) ΕΕ αριθ. N 98 της 11.4.1978, σ. 5.

(4) ΕΕ αριθ. N 152 της 8.6.1978, σ. 11.

(5) ΕΕ αριθ. N 132 της 20.5.1978, σ. 48.

(6) ΕΕ αριθ. N 262 της 27.9.1978, σ. 15.

(7) EE Αριθ. N 156 της 14.6.1978, σ. 39.

(8) ΕΕ Αριθ. N 282 της 7.10.1978, σ. 11.

(9) ΕΕ Αριθ. N 230 της 22.8.1978, σ. 8.

(10) ΕΕ Αριθ. N 282 της 7.10.1978, σ. 12.

(11) ΕΕ Αριθ. N 28 της 2.2.1979, σ. 10.